kardosdrur/scandi-wiki huggingface dataset:
Sparekassen Himmerland

Sparekassen Himmerland var indtil 4. januar 2014 et pengeinstitut med hovedsæde i Aars. Sparekassen fusionerede den 3. februar 2014 med Sparekassen Hobro, og bliver tilsammen til Jutlander Bank. 

Sparekassen Himmerland blev etableret i 1871. Sparekassen havde filialer i Himmerland, i Aalborg, Aarhus og Fjerritslev.

Referencer

Eksterne henvisninger 
Sparkassens Himmerlands hjemmeside

Tidligere banker i Danmark
Danske virksomheder etableret i 1871
Ophørt i 2014
Bruno Pires

Bruno Manuel Pires Silva (født 15. maj 1981 i Redondo) er en portugisisk tidligere professionel cykelrytter, der fra 2012 til 2015 kørte for det danske World Tour-hold .

Han fik sin første professionelle kontrakt i 2003, da han blev tilknyttet det portugisiske hold ASC-Vila do Conde. Indtil 2011 kørte han for forskellige hold i hjemlandet, indtil han skiftede til  fra Luxembourg.

Eksterne henvisninger 

Mandlige cykelryttere fra Portugal
Sønderjylland rundt på cykel

Sønderjylland Rundt På Cykel er et dansk motionscykelløb der afholdes årligt den tredje lørdag i august i Aller. Motionscykelløbet afvikles af arrangøren Aller Cykel Motion. Løbets deltagerliste består både af private, foreninger og virksomheder. Løbet inkluderer 5 ruter skræddersyet for de øvede, motionister og familierne.

Motionsløbets historie 
Motionscykelløbet blev afholdt for første gang i 1991. Løbet blev dannet med et ønske om at udbrede glæden ved motion på cykel. 

Det første år var der én rute på 208 km, med 383 deltagere. I årenes løb er dette udvidet i takt med behovet. I 2013 er der således 5 ruter (30 km, 70 km, 83 km, 100 km og 140 km). Antallet af deltagere er steget ligeledes til cirka 1000 deltagere årligt.

Ruterne har fokus på at udfordre rytteren og vise den sønderjyske natur på østkysten.

Ekstern kilde/henvisning 
Sønderjylland Rundt På Cykel's officielle hjemmeside 
Digitalt kort over ruterne ved Sønderjylland Rundt På Cykel

Motionscykelløb
Cykelløb i Danmark
Etableret i 1991
Postbureauvogn

En postbureauvogn, postkontorvogn, jernbanepostvogn, postvogn (eller bevægeligt postkontor)
er en jernbanevogn indrettet og benyttet til bemandet transport og sortering af post.

Verdens første officielle transport af post via jernbane fandt sted i Storbritannien, og blev udført november 1830 af General Post Office med særligt anpassede jernbanevogne på Liverpool-Manchester Jernbane. Sortering af post undervejs fandt også første gang sted i Storbritannien, og skete med introduktionen af det bevægelige postkontor (Travelling Post Office) i 1838 på Grand Junction Railway.



Se også 
 Posttog
 Kuglepostvogn

Kilder/referencer 
 Johnson, Peter. (1995) Mail by Rail - The History of the TPO & Post Office Railway, Ian Allan Publishing, London.

Kildehenvisninger

Eksterne henvisninger 
 Video: SFvJs jernbanepost i Det rullende Postkontor Citat: "...Den 6. december 2009 var postvognen i Faaborg bemandet for første gang for at give de rejsende et indtryk af "Det rullende Postkontor" i funktion..."

Jernbanevogne
Bureauvogn
Geostrofisk balance

Geostrofisk balance er balancen mellem trykkraften og corioliseffekten.

Geofysik
Hydrodynamik
Älmhult Station

Älmhult Station, er en svensk jernbanestation i Älmhult på Södra stambanan.

Trafik 
Det primære togsystem til og fra Osby, er Öresundståg. De kører mellem Helsingør og Kalmar via bl.a. Emmaboda, Alvesta, Hässleholm, Lund, Malmö og Kastrup. I myldretiden kører der Øresundstog, der ikke kører længere end Älmhult, men standser så ikke i Osby. 
Endvidere kører der nogle enkelte SJ Snabbtåg mod Stockholm og Malmö.

Jernbanestationer i Sverige
DGI-Huset Nordkraft

DGI-Huset i Nordkraft ligger i det gamle kraftværk i Aalborg.
Man har omdannet 5000 kvm. af Nordkrafts samlede 30.000 kvadratmeter til et mekka for kultur og motion, med blandt andet sportshal, Nordjyllands største springanlæg, træningssale, Den Grønne Café, mødelokaler, fitnesscenter, samt Danmarks højeste og mest spektakulære klatrevæg på 20 meter.

Idrætsanlæg i Aalborg
Etableret i 2011
Dronninger af Polen

Dronninger af Polen (Queens of Poland) er en erotisk kortfilm på 42 min. af Vladislav Kopernikus fra 1991, der handler om Polens og Polen-Litauens dronninger og deres elskere. Barbara Kowalgis har hovedrollen/hovedrollerne som 9 af landets dronninger. 

Pornofilm
Gjellerups Forlag

Gjellerups Forlag, eller mere præcist Jul.  Gjellerups Forlag, blev grundlagt af den danske boghandler Julius Gjellerup (1858-1917) i tilknytning til en boghandel, som han åbnede i 1884 ved Sølvtorvet i København. Da Polyteknisk Læreanstalt frem til  midten af 1960'erne lå i bygninger tæt ved Sølvtorvet prægede dette i høj grad udvalget af bøger  i boghandelen og udgivelserne på forlaget, der foruden teknisk litteratur omfattede lærebøger i mange skolefag. Firmaet ophørte som selvstændig virksomhed i 1985, hvor det blev indlemmet  i G.E.C. Gads boghandelskæde. Forlaget blev herefter en del af Gads Forlag.

Kilder 
 Den Store Danske (Julius Gjellerup) 

Danske virksomheder etableret i 1884
Forlag fra Danmark
Ophørt i 1985
Tidligere virksomheder i København
Svedala Station

Svedala Station er en svensk jernbanestation i Svedala på Ystadbanan.

Trafik 
Det primære togsystem til og fra Svedala, er Pågatågen, der kører fra Simrishamn, via Ystad, til Malmö/Hyllie, og videre til bl.a. Helsingborg, Hässleholm og Kristianstad.

Tidligere kørte DSB InterCitytog mellem København H og Ystad, med forbindelse til færgen mod Bornholm, det såkaldte InterCity Bornholm. Det blev imidlertid indstillet ved køreplansskiftet 10. december 2017.

Jernbanestationer i Sverige
Skurup Station

Skurup Station er en svensk jernbanestation i Skurup på Ystadbanan.

Trafik 
Det primære togsystem til og fra Skurup, er Pågatågen. De kører fra Simrishamn, via Ystad, til Malmö/Hyllie, og videre til bl.a. Helsingborg, Hässleholm og Kristianstad.

Tidligere kørte DSB InterCitytog mellem København H og Ystad, med forbindelse til færgen mod Bornholm, det såkaldte InterCity Bornholm. Det blev imidlertid indstillet ved køreplansskiftet 10. december 2017.

Jernbanestationer i Sverige
Ystad Station

Ystad Station er en svensk jernbanestation i Ystad. Fra Ystad går Ystadbanan mod Malmö via Skurup og Svedala, og Österlenbanan mod Simrishamn via Tomelilla.

Trafik 
Det primære togsystem til og fra Ystad, er Pågatågen. De kører mellem Simrishamn og Malmö/Hyllie og videre mod bl.a. Helsingborg, Hässleholm og Kristianstad. Disse tog køres typisk med svensk X11 eller X61 materiel.

Endvidere kører DSB et InterCitytog mellem København H og Ystad, der har forbindelse med færgen til Bornholm. Disse tog køres med X31K/ET materiel, også kaldet Øresundstog.

Kildehenvisninger 
jarnvag.net

Jernbanestationer i Sverige
Vännäs

Vännäs er en by i landskapet Västerbotten i Västerbottens län i Sverige, cirka 30 kilometer vest for Umeå. Den er administrationsby i Vännäs kommune og i 2010 havde den 4.118 indbyggere. Navnet kommer fra næsset ved sammenløbet mellem Vindelälven og Umeälven lidt øst for byen i det, der nu hedder Vännäsby. E12 og  Stambanan genom övre Norrland passerer byen.

Eksterne henvisninger 

Byer i Västerbottens län
Super8 filmuddannelsen

Super8 (egentlig Super8 Filmuddannelsen) er en aarhusiansk alternativ uddannelse til Den Danske Filmskole. Super8 har til huse i Filmby Aarhus. Der optages 4 filminstruktører, 4 filmproducere, 4 manuskriptforfattere & 4 filmfotografer hvert andet år. 

Uddannelsen tager 3 år og der fokuseres primært på kortfilmsformatet - de seneste årgange har dog også produceret novelle- og spillefilm. Alle elever medvirker i produktionen af førsteårsfilm, midtvejsfilm og afgangsfilm. Foreningen består af 32 medlemmer fordelt på to årgange med henholdsvis fire instruktører, fire manuskriptforfattere, fire filmfotografer og fire producere.

Super16 og 18 Frames 
Sammen med den københavnske filmuddannelse Super16 og den Odense-baserede 18 Frames, danner Super8 de danske alternative filmuddannelser, men de har ingen formel tilknytning til hinanden. Uddannelsernes navne henviser til ældre filmformater.

Eksterne henvisninger 
 Super8 

Uddannelse i Aarhus
Uddannelsesinstitutioner i Danmark
Kvantekromodynamik

Kvantekromodynamik (forkortet QCD fra ) er en kvantefeltteori for den stærke kernekraft. Den inkluderer således en beskrivelse af kvarker og gluoner.

Eksterne henvisninger 
 Video om kvantekromodynamik fra Fermilab

Subatomar fysik
Kvantefeltteori
Cocktailglas

Et cocktailglas eller martiniglas er et glas for servering af cocktails, som eksempelvis dry martini.

Glasset har en kegleformet skål, en lang stamme og en relativ flad fod. Den lange stilk forhindrer opvarmning af afkølede cocktails, der i modsætning til long drinks ofte serveres uden is.

Eksterne henvisninger
wisegeek.com - Why are Martini Glasses Shaped Like That?

Drikkeglas
London-pagten (1915)

London-pagten 1915 var en hemmelig traktat mellem Italien og ententen, som blev underskrevet den 26. april 1915 i London af Italien, Storbritannien, Frankrig og Rusland.

Traktatens indhold 

Ifølge traktaten skulle Italien forlade samarbejdet med Centralmagterne (Tyskland og Østrig-Ungarn) og tilslutte sig ententen. Desuden skulle Italien inden for en måned erklære krig mod sine tidligere forbundsfæller, centralmagterna. Til gengæld skulle Italien få store landområder efter krigens afslutning, nemlig følgende:
 Trieste,
 Trento,
 Gorizia,
 Istrien, men ikke Fiume (senere Rijeka),
 Zadar (Zara),
 Dodekanisos (Dodekaneserne),
 Protektorat over Albanien,
 Vlorë, Albanien,
 Dele af Dalmatien,
 Dele af de tyske asiatiske og afrikanske kolonier.

Desuden bestemtes det, at Serbien og Montenegro skulle få følgende:

Kongedømmet Serbien skulle få: 
 Split (Spalato)
 Kysten og øerne syd for Veglia (Krk) til Ragusa (Dubrovnik), og Pelješachalvøen.

Kongedømmet Montenegro fik tildelt: 
 Ragusa (Dubrovnik)
 Kysten sydpå fra Dubrovnik til den albanske havn Shengjin (San Giovanni di Medua).

Desuden men mindre præciseret, skulle Serbien få:
 Bosnien-Herzegovina
 Srem 
 Bačka 
 Slavonien (dette trods italienske protester),
 Nogle uspecifierede områder i Albanien (som skulle deles mellem Serbien, Montenegro, og Grækenland).

Videre forløb 

Italien insisterede på, at kystlinjen mellem Zadar og Istrien skulle opdeles ordentligt efter krigen, hvilket de allierede var enige i. Desuden modsatte Italien sig, at Serbien skulle få noget at vide om aftalen inden, at krigen var afsluttet. Dette sidste punkt blev brudt, da man den 15. august 1915 informerede Serbien og Montenegro om den planlagte opdeling af Balkan.

Aftalen skulle hemmeligholdes, men efter oktoberrevolutionen i Rusland i 1917 blev aftalen offentliggjort i den russiske avis Izsvestia. 

Aftalen blev reelt annulleret ved Versaillesfreden 1919 af USAs præsident Woodrow Wilson, som dels støttede de slaviske krav, men også fordi at han ikke vedkendte sig aftalen - som han jo ikke selv var med i. 

Italiens krav på Dalmatien blev ikke anerkendt. Dog fik Italien store landvindinger alligevel, således Istrien (med Fiume), Sydtyrol samt grænsen mod det senere Slovenien flyttet længere østpå.

Traktater
1. verdenskrig
Italiens historie
Svenn Hans Jensen

Svenn (også Schwenn, Schwenn eller Sven) Hans Jensen (1. december 1795 i Kejtum på Sild - 6. marts 1855 i Tinnum på Sild) var en dansk sømand og jurist. 

Svenn Hans Jensen var far til forfatteren Wilhelm Jensen (1837-1911) og oldefar til digteren Hans Heyck. I en alder af blot ti år mistede han sin far, der var skibskaptajn og døde af gul feber i på den dansk-vestindiske ø Sankt Thomas. Det viste sig, at Svenn Hans Jensen var højt begavet, så han fik ud over den almindelige folkeskoleuddannelse undervisning på latin og græsk. Med 19 år stak han til søs og tog kort tid efter en sømandsuddannelse. Senere læste han matematik, fysik, historie, filologi, filosofi og retsvidenskab på universiteterne i Kiel, Bonn og Göttingen. Efter juridisk eksamen blev han ansat hos det Slesvig-Holstenske Kancelli i København, hvor han havde stor del i udarbejdelsen af ny toldlovgivning for hertugdømmerne. I 1834 blev han af kongen udnævnt til ny borgmester i Kiel i Holsten, han tiltrådte dog først 1837. 1832 blev Jensen justitsråd, 1835 etatsråd, og i 1836 blev han udnævnt til Ridder af Dannebrog. Af helsemæssige grunde flyttede han i 1844 tilbage til sin hjemø Sild, hvor han blev udnævnt til ny landfoged. Fire år senere i 1848 blev han valgt i oprørernes stænderforsamling i Kiel, hvor han blev minister for finanser, domæner, skov, postvæsenet, handel og skibsfart. Dog allerede efter et halvt år vendte han tilbage til Sild, hvor han døde den 3. marts 1855.

Litteratur 
 "Einer der bedeutendsten Bürgermeister. Zum 100. Todestag Schwenn Hans Jensens", Kieler Nachrichten, 5. marts 1955.
 Johannes Jensen, "Bürgermeister Schwen Hans Jensen. Ein Sylter reformiert die Kieler Stadtverwaltung", Mitteilungen der Gesellschaft für Kieler Stadtgeschichte, bind 80, 2. hæfte, 2000, s. 49-100.
 Johannes Jensen, "Zwei ‚Sylter Riesen‘ im 19. Jahrhundert. Uwe Jens Lornsen und Schwen Hans Jensen", Verlag Nordfriisk Instituut, Bräist/Bredstedt, NF, 1998.
 Friedrich Kleyser, "Schwenn Hans Jensen als Bürgermeister in Kiel", i Mitteilungen der Gesellschaft für Kieler Stadtgeschichte, april 1955, s. 95-106.

Personer fra Nordfrisland
Borgmestre fra Danmark
Jurister fra Tyskland
Riddere af Dannebrog
Embedsmænd fra Danmark
Danskere i 1800-tallet
Georg Ursin (jurist)

Georg Thorbjørn Ursin (15. februar 1934 – 20. januar 2013) var en dansk jurist og forfatter.

Ursin var uddannet jurist og arbejdede i en årrække i Socialministeriet, hvorfra han i 1994 lod sig pensionere. Han debuterede som 71-årig med krimien Chenlein og Schmidt (2005). Siden blev det til endnu fem krimier om pensionisten Victor Chenlein, nemlig Arrivisten (2006), Den navnløse bevægelse (2007), Chenleins Dobbeltgænger (2008), Mord på museet (2009) og Undergangen (2010) samt novellen Sleipners opgave (2009).

Bibliografi 
 Chenlein og Schmidt (2005)
 Arrivisten (2006)
 Den navnløse bevægelse (2007)
 Chenleins dobbeltgænger (2008)
 Mord på museet (2009)
 Sleipners opgave (2009)
 Undergangen (2010)

Links 
 Georg Ursin på bibliotek.dk
 Nekrolog: Juristen, der skrev underfundige små krimier

Eksterne henvisninger 
 

Krimiforfattere fra Danmark
Jurister fra Danmark
Embedsmænd fra Danmark
Danskere i 1900-tallet
Danskere i 2000-tallet
Dansksprogede forfattere fra Danmark
Józef Glemp

Kardinal Józef Glemp (født 28. december 1929, død 23. januar 2013) var ærkebiskop af Warszawa fra 7. juli 1981 til 6. december 2006 og primas for den katolske kirke i Polen. 

Under den tyske besættelse af Polen under Anden Verdenskrig var han og hans yngre søskende tvangsarbejdere på en tyskdrevet bondegård. Hans skolegang og uddannelse var blevet afbrudt af krigen, så han blev ikke præsteviet før i 1959. Efter videre studier i Rom vendte han tilbage til Gniezno, hvor han blev leder af stiftet præsteuddannelse. Senere underviste han i kirkeret ved Warszawas akademi for katolsk teologi. 

Glemp blev udnævnt til biskop af Warmia i 1979 af sin landsmand Pave Johannes Paul II. I 1981, efter kardinal Stefan Wyszyńskis død, blev han udnævnt til ærkebiskop af Gniezno, og samtidig blev han primas for kirken i Polen. Ærkebispedømmet Gniezno var dengang, under kommuniststyret, kombineret ved personalunion med ærkebispedømmet Warszawa (således at de to bispesæder blev ledet af samme ærkebiskop). 

Da Wojciech Jaruzelski den 13. december 1981 erklærede Polen i undtagelsestilstand, gik Glemp på statsligt tv og opfordrede opfordrede oppositionen til ikke at lade det komme til blodsudgydelser. Af denne grund er Glemp i eftertiden blevet kritiseret for ikke at have gjort nok for at støtte Solidaritet og for at være for imødekommende over for det kommunistiske styre i Polen.

Den 2. februar 1983 blev han udnævnt til kardinal af pave Johannes Paul II.

Ved en gennemgribende omstrukturereing af bispedømmestrukturen i Polen i 1992 fik ærkebispedømmet Gniezno en ærkebiskop for sig selv, og Glemp blev derfor formelt udnævnt til ærkebiskop af Warszawa. Paven bestemte at Glemp samtidig skulle beholde primastitlen. Han besad denne position indtil 2006.

Glemp modtog i 2009 Den Hvide Ørns Orden fra Polens president.

Referencer 

Katolske biskopper
Kardinaler fra Polen
Præster fra Polen
Åsele kommun

Åsele kommune ligger i länet Västerbottens län i landskapet Lappland. Kommunen grænser til nabokommunerne Dorotea, Vilhelmina, Lycksele og Bjurholm i Västerbottens län og til kommunene Örnsköldsvik og Sollefteå i Västernorrlands län. Kommunens administration ligger i byen Åsele.

Geografi 
Kommunen har et kuperet skovlandskab med mange søer og moser. Ångermanälven løber gennem kommunen. I kommunen ligger Björnlandet Nationalpark. Riksväg 90 og 92 går gennem kommunen.

Byer 
Åsele kommune havde i 2005 to byer .
Indbyggere pr. 31. december 2005.

Eksterne kilder og henvisninger 

 Åsele kommunes officielle hjemmeside

Kommuner i Västerbottens län
3 (album)

3 (også tit kaldet om) er det tredje album fra metalbandet Soulfly.

Sange 
 .	"Downstroy"  	 	4:25
 .	"Seek 'n' Strike"  	 	4:28
 .	"Enterfaith"  	 	4:46
 .	"One" (ft. Cristian Machado)	 	5:23
 .	"L.O.T.M." (Last of the Mohicans)	 	2:36
 .	"Brasil"  	 	5:01
 .	"Tree of Pain" (ft. Asha Rabouin & Ritchie Cavalera)	Cavalera, Rabouin & Cavalera	8:20
 .	"One Nation" (Sacred Reich cover ft. Greg Hall & Wiley Arnett)	Rind & Arnett	3:43
 .	"9-11-01"  	 	1:00
 .	"Call to Arms" (ft. Danny Marianino)	Cavalera & Marianino	1:24
 .	"Four Elements"  	 	4:22
 .	"Soulfly III"  	 	5:02
 .	"Sangue de Bairro" (Chico Science & Nação Zumbi cover)	Science, Maia, Du Peixe & Dengue	2:19
 .	"Zumbi"

Ekstern henvisning 
 Allmusic.com - Soulfly III 

Nu-metalalbum
Soulfly-album
Aubrey Beardsley

Aubrey Vincent Beardsley (født 21. august 1872 i Brighton, død 16. marts 1898 i Mentone) var en engelsk illustrator og tegner.

Efter Edward Burne-Jones’ og Pierre Puvis de Chavannes’ tilskyndelse samlede Beardsley, der ellers syntes at have en stor musikalsk fremtid, sig om billedkunsten. 20 år gammel var han allerede berømt, og i de seks år, han endnu havde tilbage at leve i, nåede han at øve en så mægtig indflydelse på nyere dekorativ kunst, at dens virkninger endnu spores. Beardsleys hovedvirksomhed var bogillustrationen. Hans syge og sære kunst blev en af det dekadente åndslivs yppigste, eksotiske blomster. Han skabte med det sikreste håndelag en fantasifuld, raffineret elegant linjevirkning, der fortætter og forenkler virkeligheden, men ofte føles helt naturstridig; i så henseende går der tråde fra Beardsley til Félicien Rops. Beardsley fremtrådte første gang i Studio i 1893 og viste i begyndelsen påvirkning fra Morris og Burne Jones, der ses i illustration til Kong Arthur. Senere optog han japansk kunsts enkle og dekorative konturvirkning, der kan ses i hans arbejder til tidsskriftet The yellow Book og atter igen den fransk rokokoornamentik, men under stærkt personlig tilegnelse og med tilførsel af egenværdier som f.eks. hans sære småprikkede mønstre. I 1896 startede Beardsley det kortlevende tidsskrift The Savoy. Til hans mest berømte værker hører illustrationerne til Oscar Wildes Salomé. Hans tegninger er udgivet samlet (London 1893, 1897, 1899).

Litteratur 

 E. Hannover, "Beardsley" Kunst und Künstler, 19. Bind, I
 A. Symons, A. Beardsley, London, 1905
 R. Ross, A. Beardsley

Kilde 

 

Malere fra England
Briter i 1800-tallet
Symbolistiske malere
Personer fra Brighton
Tegnere fra England
Åsele

Åsele er en by i Västerbottens län i den sydligste del af landskapet Lappland i  Sverige. Den er administrationsby i Åsele kommun, og i 2010 havde byen  	1.798  indbyggere .  

Åsele ligger ca. 165 km vest for Umeå.  Ångermanälven løber gennem Åsele, som er et gammelt centrum for administration og erhvervsliv. 

Hvert  år afholdes i byen Sveriges største kræmmermarked, Åsele marknad, hvis historie går tilbage til midten af 1600-tallet . Markedet besøges  hvert år af omkring  150.000 gæster, over de 4 dage det varer.

Eksterne kilder og henvisninger
Tycho Jessen (officer)

Tycho Jessen (født 21. april 1799 i København, død 23. marts 1857 sammesteds) var en dansk officer i artilleriet, søn af kontreadmiral Carl Wilhelm Jessen, bror til N.J. Jessen.

Han blev 1809 indskrevet som volontær ved  Artillerikadetinstituttet, men vedblev at nyde privat undervisning i hjemmet til 1811, da han blev kadet. Han blev stykjunker i 1813, sekondløjtnant 1816 (med anciennitet fra 1815), fik 1827 premierløjtnants karakter og blev 1830 virkelig premierløjtnant, fik 1837 kaptajns anciennitet og blev 1840 kaptajn og kommandør for Pontonner- og Pionerdetachementet i Rendsborg, men kom ej der hen, da han byttede sig til at blive kommandør for 3. batteri i København. Ved omorganisationen 1842 blev han chef for dette batteri, med hvilket han så gjorde felttogene i 1848 og 1849 med. Batteriet var til stede ved Bov, men kom ej til at deltage, derimod var det med bravur i ilden i kampene ved Slesvig, Nybøl, Dybbøl, Ullerup, Kolding, Gudsø og Fredericia. Jessen havde i 1848 fået majors karakter, blev i 1849 virkelig major og forblev derefter i København, udnævntes i 1852 til karakteriseret oberstløjtnant, tog sin afsked i 1854 og fik i 1856 nyt afskedspatent som oberst. Han døde 23. marts 1857.

Det var batteriets deltagelse i affæren ved Nybøl, der henledede den almindelige opmærksomhed på Jessen. Det mod og den udholdenhed, hvormed batteriet førte kampen imod det meget overlegne fjendtlige artilleri og først gik tilbage efter en direkte ordre, faldt således i menigmands smag, at batteriet fra den dag var meget populært; også i København. Jessen var egentlig en artilleristisk hugaf, men udmærkede sig ellers ikke ved andre fremtrædende egenskaber. Han blev Ridder af Dannebrog 1848 og Dannebrogsmand året efter.

Han blev gift 18. januar 1844 i Garnisons Kirke med Jensine Wilhelmine Fugmann (17. november 1813 i København - 16. marts 1892 sammesteds), datter af matros Johannes Fugmann og Petronelle Christine født Ekberg.

Han er begravet på Garnisons Kirkegård.

Han er gengivet i et litografi efter tegning af Wilhelm Heuer 1849 og af I.W. Tegner samme år samt fra Em. Bærentzen & Co. 1850 og 1853. Portrætteret på Niels Simonsens samtidige maleri af kampen ved Nybøl 1848 (Det Nationalhistoriske Museum på Frederiksborg Slot); litografi derefter af Adolph Kittendorff. Xylografi i dagspressen.

Kilder 
 
 Ludvig Joseph Flamand, Slagene ved Fredericia og Isted, s. 58 ff.
 Skandinavisk Folkemagasin, 1851, s. 513.
 Søndagsposten (1869), nr. 307.

Riddere af Dannebrog
Artilleriofficerer fra Danmark
Danskere i 1800-tallet
Personer fra København
Personer i Treårskrigen fra Danmark
Tycho 1
Sienna Mercer

Sienna Mercer er en canadisk forfatter, der bl.a. har skrevet bog-serien Min søster, vampyren.

Hun sidder på sit loft som er fuld med en masse billeder fra hendes mange forskellige rejser og skriver bøgerne sammen med sine 2 katte Angel og Calypso.

Hun bor i Toronto i Canada hvor hun også er vokset op.

Eksterne links 
 Kort biografi

Romanforfattere fra Canada
Tycho Jessen

Tycho Jessen er navnet på flere personer:

 Tycho Jessen (officer) (1799-1857) – dansk officer
 Tycho Jessen (maler) (1870-1921) – dansk maler (Tycho Carl Wilhelm Jessen), sønnesøn af den foregående